چمن (آن لائن) سجفوک ءُ ڈٹ اسے نا رد اٹ اسہ لابی اس تبلیغی جماعت نا میڈیا ٹرائل ءِ کننگ اٹی ءِ۔ شہید اسلام مولانا محمد حنیف نا جانشین و جمعیت علماءاسلام نا بنجائی راہشون مولانا مفتی محمد قاسم پارینے کہ سجفوک ءُ ڈٹ اسے نارد اٹ اسہ لابی اس تبلیغی جماعت نا میڈیا ٹرائل ءِ کننگ اٹی ءِ‘ تبلیغی جماعت نا برخلاف منفی پروپیگنڈہ کرسا ملک اٹ تاڑ واڑ ءِ تہو تننگ انگ ءِ‘ تبلیغی جماعت نا کارندہ تیا بیدادی و اوفتے دزگیر کننگ مذمت ناقابل ءِ‘ حکومت تبلیغی جماعت ءِ بے وارث تکپ‘ جمعیت علماءاسلام تبلیغی جماعت تون تفوک ءِ‘ حکومت تینا بے سہبی ءِ ڈکنگ کن تبلیغی جماعت نابرخلاف منفی پروپیگنڈہ و اوفتا کارندہ غاتیا بیداد کننگ ءِ‘ملک اٹ کورونا دَین ءِ تالان کننگ نازموار تینٹ حکومت ءِ۔ داوخت اسکان حکومت بیرہ پڑو کننگ اٹی ءِ‘ الس ءِ ویل آک مون تروک ءُ وخت اس کہ حکومت عملی کاریم کپننگ ءِ۔
